Românii n-au stofă de angajați bine plătiți? Acuzațiile muncitorilor din două fabrici belgiene cu sedii la Iași și Fălticeni.
Românii care lucrează la două fabrici belgiene acuză condițiile de muncă. Muncitorii români confecționează, printre altele, uniforme pentru polițiștii și militarii belgieni. Fabricile belgiene au sedii în Iași și Fălticeni.
Muncitorii din două fabrici belgiene de materiale textile, cu sedii în Iași și Fălticeni, spun că nu le ajung salariile ca să supraviețuiască. Românii fac uniforme pentru militarii și polițiștii belgieni și susțin că sunt prost plătiți, muncesc fără pic de pauză și primesc bonuri de masă doar așa, din când în când. Un ONG din Belgia a făcut anchetă acolo, iar rezultatele au arătat că într-adevăr, condițiile de muncă și drepturile angajaților români nu sunt respectate. Patronii fabricilor neagă acuzațiile.